10 Септември 2019 14:50ПУБЛИКУВАНА
10 Септември 2019 14:54ОБНОВЕНА
Децата се забавляваха по време на кулинарния фестивал
Както е добре известно, една от забележителностите на гоцеделчевското село Баничан са щъркеловите гнезда. Затова по време на първия кулинарен фестивал в селото беше открита „Щъркелова академия“, която имаше за цел да запознае децата с живота на тези прелетни птици.
В „академията“ се включиха възпитаници на ДГ „Джани Родари“ в Гоце Делчев (група „Буболечки“ ) и деца от селата Господинци и Баничан. Участваха също родители и учители, които помогнаха на малчуганите в изработването на маски, изобразяващи птици, и на хранилки.
Организаторите от БДЗП – Гоце Делчев, прожектираха филм за щъркелите, изясниха връзката между биоземеделието и птиците, показаха осиновените щъркелови гнезда.
Накрая, обичайно при завършване на образователно ниво, връчиха сертификати и награди.
БДЗП Щъркелова академия Гоце Делчев Баничан